Okresná prokuratúra Pezinok 
Šenkvická cesta 5, 902 01 Pezinok

Sp. zn. : 1 Pv 228/12/1107	Pezinok, 22.5.2013
EEČ : 2-14-96-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Pezinok
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
XXXXX prokuratúry XXXXX v trestnej veci obvineného XXXXX  stíhaného pre prečin zanedbanie povinnej výživy podľa § 207 ods. 1 Trestného zákona takto

r o z h o d l a

         Podľa § 215 ods. 1 písm. h) Tr. por. s poukazom na ustanovenie § 86 písm. a) Tr. zák. 
 
z a s t a v u j e m

trestné stíhanie obvineného XXXXX, nar. XXXXX, trvalé bydlisko XXXXX, XXXXX XXXXX pre prečin zanedbania povinnej výživy podľa § 207 ods. 1 Tr. zák., ktorého sa dopustil na tom skutkovom základe, že v mieste svojho trvalého bydliska a všade tam, kde sa zdržiaval v období od mesiaca január roku 2011 do mesiaca december roku 2011 vrátane, neprispieval riadne na výživu svojej  maloletej dcéry XXXXX, nar. XXXXX v Bratislave, trvalé bydlisko XXXXX, napriek tomu, že mu táto povinnosť vyplýva zo Zákona o rodine, predovšetkým z ustanovenia § 62, a taktiež mu bola deklarovaná rozsudkom Okresného súdu XXXXX sp.zn. XXXXX zo dňa 23.04.2008, právoplatného a vykonateľného dňa 27.05.2008 v sume vo výške 66,39,-€ (2.000,-Sk) mesačne, vždy do 15-teho dňa v mesiaci vopred počnúc právoplatnosťou rozsudku k rukám matky, XXXXX, rod. XXXXX, nar. XXXXX, trvalé bydlisko XXXXX prechodné bydlisko XXXXX, XXXXX čím mu tak za uvedené obdobie vznikol dlh na výživnom v celkovej sume vo výške 796,68,-€, 

lebo zanikla trestnosť činu

Odôvodnenie:

             Vyšetrovateľ PZ uznesením zo dňa 03.05.2012 pod ČVS:XXXXX  podľa § 199 ods. 1 Tr. por. začal trestné stíhanie a súčasne podľa § 206 ods. 1 Tr. por. vzniesol obvinenie XXXXX pre prečin zanedbania povinnej výživy podľa § 207 ods. 1 Tr. zák. na vyššie uvedenom skutkovom základe.

Dňa 24.04.2013 predložil vyšetrovateľ PZ na Okresnú prokuratúru XXXXX vyšetrovací spis s návrhom na zastavenie trestného stíhania. Preskúmaním vyšetrovacieho spisu som dospela k záveru, že návrh vyšetrovateľa PZ  je dôvodný.

Dňa 03.04.2013 sa dostavila k výsluchu svedka poškodeného XXXXX a uviedla, že jej  výživné za obvineného XXXXX uhrádza jeho matka XXXXX, Dáva jej 100,- Eur mesačne pričom má obvinený platiť 66,39 Eur. Tým, že matka obvineného jej od marca 2012 dáva 100,- Eur platil sa i dlh na výživnom, ktoré je obvinený dlžil za obdobie uvedené v uznesení o vznesení obvinenia. Matka obvineného XXXXX vo svoje výpovedi zo dňa 18.04.2013 uviedla, že je pravdou, že výživné za syna platí ona zo svojich peňazí. Platí tak odkedy je syn vo väzení, keď bol doma platil to syn.  
              
         Podľa § 207 Tr. zák. sa trestného činu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného. 

         Podľa § 86 písm. a) Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 

         Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu.

         Vzhľadom na to, že obvinený XXXXX prostredníctvom svojej matky, uhradil dlžné výživné za obdobie, pre ktoré bol trestne stíhaný a súčasne splnil podmienky uvedené v § 86 písm. a) Tr. zák., rozhodla som tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Martina Sofia Svitnič
prokurátorka